
PËR SHPRONËSIMIN PËR INTERES PUBLIK TË PRONARIT TË PASURISË SË PALUAJTSHME, PRONË PRIVATE, QË PREKET NGA HAPJA E KANALIT KULLUES NË QYTETIN E DIVJAKËS

Në mbështetje të nenit 100 të Kushtetutës dhe të neneve 5, pika 1, 20 e 21  të ligjit nr.8561, datë 22.12.1999 “Për shpronësimet dhe marrjen në përdorimin e përkohshëm të pasurisë, pronë private, për interes publik”, me propozimin e Ministrit të Rregullimit të Territorit dhe të Turizmit, Këshilli i Ministrave

VENDOSI:

1. Shpronësimin për interes publik të pronarit të pasurisë së paluajtshme, pronë private, (tokë arë), i cili preket nga hapja e kanalit kullues në qytetin e Divjakës.
2. Shpronësimi të bëhet në favor të bashkisë së Divjakës.
3. Pronari i pasurisë së paluajtshme, që shpronësohet të kompensohet në vlerë të plotë sipas masës përkatëse, që paraqitet në listën, që i bashkëlidhet këtij vendimi, për sipërfaqen 410 m2 tokë arë, me 479 (katërqind e shtatëdhjetë e nëntë) lekë/m2 tokë arë, të vlerësuar në shumën e përgjithshme 196 390 (njëqind e nëntëdhjetë e gjashtë mijë e treqind e nëntëdhjetë) lekë.
4. Vlera e shpenzimeve procedurale të jetë në shumën 175 500 (njëqind e shtatëdhjetë e pesë mijë e pesëqind) lekë.
5. Fondi prej 371 890 (treqind e shtatëdhjetë e një mijë e tetëqind e nëntëdhjetë) lekësh, për kompensimin e pronarëve të shpronësuar dhe shpenzimet procedurale, të përballohet nga të ardhurat e bashkisë së Divjakës.
6. Shpronësimi të fillojë dhe të përfundojë brenda muajit dhjetor 2004.
7. Afati për realizimin e punimeve të jetë 30 ditë nga dita e përfundimit të shpronësimit.
8. Ngarkohen Ministria e Rregullimit të Territorit dhe e Turizmit dhe bashkia e Divjakës për zbatimin e këtij vendimi.
Ky vendim hyn në fuqi menjëherë dhe botohet në  Fletoren Zyrtare.

Kryeministri
Fatos Nano






Lista e pronarëve që do të shpronësohen për hapjen e kanalit kullues në qytetin e divjakës

	Nr.
	Emri mbiemri
	Sip.toke are m/2
	Njësia lekë m/2
	Vlera lekë

	1.
	Loni Uani Daka
	410
	479
	196 390

	
	Totali
	
	
	196 390




